paragraph_text: KTA BK BiH utemeljili su biskupi okupljeni u ovoj Biskupskoj konferenciji u svrhu prikupljanja i slanja značajnih informacija o životu Katoličke Crkve s područja Bosne i Hercegovine, te pribavljanja informacija o životu Katoličke Crkve u svijetu kako bi bile stavljene na raspolaganje domaćim i stranim sredstvima javnog priopćavanja. Također se u svim novinarskim vrstama bavi etičkim, humanim i onim vidovima događanja i života koji su usko vezani uz ljudska prava i slobode. Kako bi mogla ostvariti svoju zadaću KTA BK BiH povezuje se sa sličnim ustanovama u svijetu i uspostavlja veze s elektronskim i tiskanim medijima.